钦定古今图书集成/明伦汇编/闺媛典/第206卷 > 蔡邦瑞妻张氏
## 钦定古今图书集成/明伦汇编/闺媛典/第206卷 > 蔡邦瑞妻张氏

按《诸暨县志》：张氏，蔡邦瑞妻。幼端淑，早归邦瑞。瑞家
素封而父母早丧，终鲜兄弟，生子甫孩而瑞亡。族人
利其赀，迫张改适，不从，将害其子。张弟劝令挟赀与
儿俱去，俟子长归宗，可全蔡祀。张泣曰：“祀固不可斩，
吾身亦不可辱。”乃罄赀分众，以解其谋。及子长而家
复隆，人皆钦其智节，邑令旌之。